**ecou**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

cum se joacă fetița

în lumea cuvintelor

stie doar mama si poetul

zugrăvit la intrare

mă cerți că însir truisme

ca un cântec al cărui ecou

învie în fiecare an

o fantomă ce bântuie

rugăciunea celui flămând

să rabd ocara unui loc de veci

un zâmbet rătăcitor

cutreieră aleea

cimitirului o clipă

chiar si poemul în straie de proză

crede în nimicnicia lui

ca si mama

privindu-mă de la fereastră

vede în mine

binecuvântarea blestemului

o usă deschisă

cu trupul unui copil împuscat

în zi de sărbătoare